फाइनेंस कर्मी से हुई छिनतई मामले में पुलिस ने दो को किया गिरफ्तार
डोमचांच | पिछले14 फरवरी को ढ़ाब थाना क्षेत्र के नावाडीह जंगल से एस.के.एस माइक्रो फाइनेंस लिमिटेड के कर्मी से हुई छिनतई की घटना का पुलिस ने खुलासा करते हुए दो युवकों को गिरफ्तार करने में सफलता हासिल की है। गिरफ्तार किए गए लोगों में जेरूआडीह निवासी मुंशी मेहता मिथिलेश मेहता के नाम शामिल हैं। पुलिस निरीक्षक रामाकांत तिवारी थाना प्रभारी रामानंद प्रसाद के संयुक्त प्रयास से इनको नावाडीह जंगल के समीप से गुरुवार की सुबह गिरफ्तार किया गया। वहीं घटना में शामिल एक अन्य अभियुक्त अजय मेहता फरार हैं। गिरफ्तार युवकों की निशानदेही पर छीने गए बैग अन्य सामानों को पुलिस ने बरामद कर लिया है। उल्लेखनीय है कि 14 फरवरी को बंगाखलार नावाडीह की महिला मंडल संख्या-138 से ऋण की राशि वसूल कर लौट रहे कंपनी के कर्मी रवि कुमार से नावाडीह जंगल में शौच के लिए रुकने के दौरान तीन लोगों ने मोटरसाइकिल से बैग लेकर फरार हो गए थे, जिसे लेकर रवि कुमार द्वारा ढ़ाब थाने में 53 हजार 800 रुपए नगद की छिनतई होने को लेकर अज्ञात लोगों के विरुद्ध मामला दर्ज कराया गया था।
hin_Deva hin_Deva